
Ministru kabineta sēdes protokollēmums

Noteikumu projekts "Grozījumi Ministru kabineta 2010. gada 29. jūnija noteikumos Nr. 606 "Noteikumi par karavīra un zemessarga uzturdevas kompensācijas apmēru un izmaksāšanas kārtību""

· 1. Pieņemt iesniegto noteikumu projektu.
·  
· 2. Atbalstīt Aizsardzības ministrijas priekšlikumu apropriācijas pārdalei 2022.gadā, samazinot finansējumu budžeta apakšprogrammā 22.12.00 "Nacionālo bruņoto spēku uzturēšana" ilgtermiņa saistību pasākumam "Nacionālo bruņoto spēku ilgtermiņa līgumi" 4 094 881 EUR  apmērā un palielinot:
· 
·  
· 2.1. budžeta apakšprogrammas 22.12.00 "Nacionālo bruņoto spēku uzturēšana" ietvaros finansējumu 296 748 EUR apmērā, lai nodrošinātu uzturdevas kompensāciju zemessargiem;
· 2.2. budžeta apakšprogrammā 22.10.00 "Starptautisko operāciju un Nacionālo bruņoto spēku personālsastāva centralizētais atalgojums" finansējumu 3 798 133 EUR apmērā, lai nodrošinātu uzturdevas kompensāciju karavīriem.
· 3. Aizsardzības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu apropriācijas pārdalei atbilstoši šā rīkojuma 2. punktam.
· 4. Aizsardzības ministrijai noteikumu īstenošanu 2023.gadam un turpmākajos gados nodrošināt tai piešķirto valsts budžeta līdzekļu ietvaros, normatīvajos aktos noteiktajā kārtībā iesniedzot Finanšu ministrijā priekšlikumus bāzes izdevumu 2023.gadam un turpmākajiem gadiem precizēšanai un sagatavojot grozījumus Ministru kabineta 2021.gada 19.marta rīkojumā Nr.179 “Par finansējumu Aizsardzības ministrijas ilgtermiņa saistību pasākumam “Nacionālo bruņoto spēku ilgtermiņa līgumi””.
· 5. Valsts kancelejai sagatavot noteikumu projektu parakstīšanai.

